EkBass/fiwiki-20250220-pages-articles huggingface dataset:
Naiset Papua-Uuden-Guinean parlamentissa

Naisilla on Papua-Uuden-Guinean perustuslain mukaan samat poliittiset oikeudet kuin miehilläkin. Naisten asema on kuitenkin huomattavasti heikompi verrattuna miehiin ja naiset kohtaavat monia yhteiskunnallisia hankaluuksia sukupuoleensa takia: ⅔ parisuhteessa elävistä naisista on kohdannut fyysistä lähisuhdeväkivaltaa, naisille tarjotut perinnön osuudet ja työmahdollisuudet ovat vähäisemmät ja naisia voidaan syyttää mm. noituudesta väkivallan perustelemiseksi. Lisäksi melanesialaiseen kulttuuriin kuuluu ns. suurmies- ajattelu, jonka mukaan ansioitunut ja yhteisössään arvostettu mies saa tehdä myös yhteisöä koskevat päätökset. Näin ollen politiikan ei katsota olevan naisille sopivaa.. Maan itsenäistyttyä vuonna 1975 parlamentissa on ollut yhteensä seitsemän edustajaa: Nimi Virassa Puolue Nahau Rooney 1977–1987 sit. Waliyato Clowes 1977–1982 Papuan liitto Josephine Abaijah 1977–1982 ja 1997–2000 sit. Carol Kidu 2002–2012 Kansallinen liitto Delilah Gore 2012–2017 THE Loujaya Kouza 2012–2017 Alkuperäisväestön puolue Julie Soso 2012–2017 THE Vuoden 2017 parlamenttivaaleissa yksikään nainen ei tullut valituksi. Kaksi vuotta myöhemmin parlamentti alkoi valmistella lakia, jolla taattaisiin naisille kiintiöpaikkoja. Vuonna 2020 esitettiin myös, että laki vaatisi poliittisia puolueita varaamaan 20 % ehdokaspaikoistaan naisille. == Lähteet == Luokka:Papua-Uuden-Guinean politiikka Luokka:Nainen
Alfons Jerôme von Haartman

Alfons Jerôme von Haartman (29. syyskuuta 1836 Piikkiö – 14. marraskuuta 1890 Tampere) oli suomalainen insinööri ja virka- ja valtiopäivämies.Ylioppilasmatrikkeli 1853–1899: Von Haartman Alfons Jerôme Viitattu 15.8.2021. Von Haartmanin vanhemmat olivat pääjohtaja, valtioneuvos Carl Daniel von Haartman ja Maria Helena Rosina Franzén (1800–1840). Hänen äitinsä oli runoilija ja piispa Frans Mikael Franzénin tytär. Hänen puolisosa vuodesta 1875 oli Henny Mikaela Grafström. Vuonna 1853 ylioppilaaksi tullut von Haartman suoritti teknisiä opintoja Hannoverissa. Hän toimi insinöörinä tie- ja vesirakennuslaitoksen palveluksessa 1862–1890. Von Haartman oli aatelissäädyssä edustaja valtiopäivillä 1863–1864.Förteckning öfver Ridderskapets och Adelns medlemmar vid Landtdagens öppnande den 18 September 1863. Protokoll hållna hos Höglofl. Ridderskapet och Adeln vid Landtdagen i Helsingfors åren 1863—1864. Första Häftet. Helsingfors: Finska Litteratur- Sällskapets tryckeri, 1864, s. 1-6. ==Lähteet== Luokka:Suomalaiset insinöörit Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1836 syntyneet Luokka:Vuonna 1890 kuolleet
Nissin Foods

Nissin Foods on japanilainen nuudelien ja valmisruokien valmistaja. Yrityksen on perustanut Momofuku Ando 4. syyskuuta 1948 ja sen päämaja on Tokiossa. == Lähteet == == Aiheesta muualla == * Yrityksen kotisivut Luokka:Japanilaiset elintarvikeyhtiöt Luokka:Elintarvikealan tuotemerkit
Tytylampi

Tytylampi on osin soistunut metsälampi Lohjan pohjoisosassa luoteisella Uudellamaalla. Sen pinta-ala on 2,9 hehtaaria. Etäisyys Lohjan keskustasta on 34 kilometriä pohjoiseen.Tytylampi. Järviwiki. Viitattu 3.8.2021. == Maantiede == Tytylampea ympäröi luonnonsuojelualue. Pohjoisessa sijaitsee Tytysaari, joka molemmin puolin kulkee laskuoja Vahermanjärvestä (110,1 metriä mpy) Tytylammen kautta Myllypuroon, joka virtaa kaakkoon ja laskee Tarkeelanjärveen (83,8 metriä mpy). Tytylammessa ei ole saaria. Aivan järven eteläpuolitse kulkee maantie. Vahermanjärvi, josta vedet virtaavat Tytylammen kautta etelään, on ekologiselta tilaltaan erinomainen. Tytylampi (23.063.1.017) kuuluu Tarkeelanjärven alueeseen (23.063), joka on kolmannen jakovaiheen vesistö Karjaanjoen vesistössä (23). Toinen jakovaihe on Pusulanjoen alue (23.06). Tytylampi on neljänneksi pienin Tarkeelanjärven alueen kuudestatoista yli hehtaarin laajuisesta vakavedestä; sitä pienempiä ovat Arapisto, Vilthattu ja Kololammi.Tarkeelanjärven alue (23.063). Järviwiki. Viitattu 3.8.2021. Myös Somerolla on Tytylampi (25.007.1.002). Sen pinta-ala on 1,5 hehtaaria. Lohjan länsiosassa Ruonan ja Lihavan välissä sijaitsee noin hehtaarin laajuinen Tytylampi. == Lähteet == Luokka:Lohjan järvet Luokka:Karjaanjoen vesistö
Tytysaari

Tytysaari on Vahermanjärven ja Tytylammen välissä Lohjan pohjoisosassa sijaitseva viiden hehtaarin laajuinen saari ja luonnonsuojelualue. Tytysaaresta luonnonsuojelualue jatkuu Myllypuron molemmin puolin kaakkoon kohti Tarkeelanjärveä. Tytysaarta erottavat mantereesta kapeat laskuojat sekä idässä että lännessä. Vahermanjärven pinnan korkeustaso on 60 senttimetriä Tytylampea ylempi.Tytysaari, saari, Lohja Tytysaaren pituus lännestä itään on noin 350 metriä. Saaren korkein kohta on 120 metriä merenpinnan yläpuolella, eli noin 10 metriä Vahermanjärven pinnan yläpuolella. Tytysaaren etäisyys Helsingistä on 67 kilometriä luoteeseen ja Turusta 95 kilometriä itään. ==Lähteet== == Aiheesta muualla == *Mindat.org: Tytysaari, Lohja, Helsinki, Uusimaa, Finland *Tytysaari, Uusimaa, Suomi — Sunrise, Sunset, and Daylength *Foreca.fi: Sää Tytysaari, Lohja *Wherefish.com: Island Tytysaari Luokka:Suomen sisävesien saaret Luokka:Lohjan luonto
Blechard Gustaf Jägerhorn

Blechard Gustaf Jägerhorn (af Spurila) (15. syyskuuta 1803 Mietoinen – 2. helmikuuta 1879 Yläne) oli suomalainen juristi ja virka- ja valtiopäivämies.Yrjö Kotivuori, Ylioppilasmatrikkeli 1640–1852: Blechard Gustaf Jägerhorn. Verkkojulkaisu 2005. Viitattu 15.8.2021. Jägerhornin vanhemmat olivat tilanomistaja, sotaneuvos Reinhold Ernst Jägerhorn ja Eleonora Kristina Lybecker ja puoliso vuodesta 1837 Anna Helena Lovisa Schwenzon (k. 1900). Juristi, valtiopäivämies Reinhold Ernst Petter Jägerhorn oli heidän poikansa. Jägerhorn oli ylioppilas Turussa 1820 ja suoritti tuomarintutkinnon 1824, varatuomarin arvon hän sai 1832 ja kihlakunnantuomarin arvonimen 1837. Jägerhorn oli Turun hovioikeuden ylimääräinen notaari 1828, senaatin oikeusosaston ylimääräinen kopisti 1829, talousosaston ylimääräinen kamarikirjuri 1832, prokuraattorintoimituskunnan kopisti 1833, valtiovaraintoimituskunnan kamarikirjuri 1838, kirkollistoimituskunnan kanslisti 1841, talousosaston anomusasiain kirjaaja 1845 ja kirkollistoimituskunnan protokollasihteeri 1852. Senaatin palveluksesta Jägerhorn erosi 1866. Hän oli samalla toiminut siviilivirkakunnan leski- ja orpokassan toisena kamreerina vuodesta 1844 ja päätullijohtokunnan asessorina vuodesta 1854 ja erosi myös molemmista mainituista tehtävistä 1866.Adelsvapen- wiki: Adliga ätten Jägershorn af Spurila nr 114, Tab 16 Viitattu 15.8.2021. Jägerhorn oli aatelissäädyssä edustaja valtiopäivillä 1863–1864.Förteckning öfver Ridderskapets och Adelns medlemmar vid Landtdagens öppnande den 18 September 1863. Protokoll hållna hos Höglofl. Ridderskapet och Adeln vid Landtdagen i Helsingfors åren 1863—1864. Första Häftet. Helsingfors: Finska Litteratur-Sällskapets tryckeri, 1864, s. 1-6. ==Lähteet== Luokka:Suomalaiset juristit Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1803 syntyneet Luokka:Vuonna 1879 kuolleet
Älgö

Älgö on saari Tammisaaren saariston kansallispuistossa Raaseporissa. Älgön rantaviiva on hyvin rikkonainen. Saaren tuntumassa sijaitsee lukuisia pienempiä saaria, joista osa on maankohoamisen myötä kasvanut lähes kiinni Älgöhön. Älgö on pääosin metsämaata, saaren sisällä sijaitsee kolme järveä: Storträsket, Näseträsket ja Lillträsket. Älgön keskus on Rödjanin entinen kalastajatila, joka sijaitsee saaren etelärannalla. == Lähteet == == Aiheesta muualla == *Tiedostopalvelu.maanmittauslaitos.fi Luokka:Raaseporin saaret
Jean-Nicolas-Louis Durand

Jean-Nicolas-Louis Durand (18. syyskuuta 1760 Pariisi – 31. joulukuuta 1834 Thias) oli ranskalainen arkkitehti ja arkkitehtuurin professori. Hän oli yksi 1800-luvun alun huomattavimpia arkkitehtuurin teoreetikkoja ja opettajia. Curl 1999, s. 216 Durand oli visionäärisen arkkitehdin ja teoreetikon Étienne-Louis Boulléen oppilas. Durandista tuli vuonna 1795 École polytechniquen arkkitehtuurin professori. Durandin luennot on julkaistu nimellä Précis des leçons d'architecture données à l'École royale polytechnique, ja niillä oli suuri vaikutus varsinkin Preussissa. Durandin toinen teos, vuonna 1800 julkaistu Recueil et parallèle des édifices de tout genre, anciens et modernes, oli ensimmäinen kirja, jossa menneet ja nykyiset rakennukset luokiteltiin niiden rakennustyypin mukaan. Durand vaikutti merkittävästi uusklassismin kehitykseen, ja hänen suunnittelun apuna käyttämänsä pelkistetyt modulaariset elementit ennakoivat teollistumisen ajan standardoituja rakennuselementtejä. == Lähteet == *Curl, James Stevens: Dictionary of architecture. Oxford University Press 1999. ISBN 0-19-210006-8 === Viitteet === Luokka:Ranskalaiset arkkitehdit Luokka:Ranskalaiset professorit Luokka:Vuonna 1760 syntyneet Luokka:Vuonna 1834 kuolleet
Storträsket (Raasepori)

Storträsket on järvi Älgön saarella Raaseporissa lounaisella Uudellamaalla. Sen pinta-ala on 30,1 hehtaaria. Etäisyys Tammisaaresta on 11 kilometriä etelään.Storträsket. Järviwiki. Viitattu 9.8.2021. Storträsket on osa Tammisaaren saariston kansallispuistoa. == Maantiede == Storträsketin suurin ulottuvuus lännestä itään ja etelästä pohjoiseen on noin 800 metriä. Pääaltaasta etelään työntyy noin 300 metriä pitkä lahti. Järven pohjoisosassa sijaitsee useita pieniä saaria, joilla ei ole virallista karttanimeä. Storträsketiä ympäroi metsämaa. Aivan järven pohjoispuolella sijaitsee suorantainen Lillträsket, lounaassa sijaitsee Näseträsket. Storträsket (91.810.1.014) kuuluu Tammisaaren-Hangon rannikkoalueeseen (91.81), joka on toisen jakovaiheen vesistö Suomenlahden päävesistössä (91). Storträsket on kolmanneksi laajin Tammisaaren-Hangon rannikkoalueen viidestätoista järvestä, laajimmat ovat Trångsundsträsket ja Byträsket.Tammisaaren - Hangon rannikkoalue (91.81). Järviwiki. Viitattu 9.8.2021. Suomessa on 28 vähintään hehtaarin laajuista Storträsketiä. Laajin Storträsket on Kristiinankaupungin Storträsket (83.077.1.001), jonka pinta-ala on alle neliökilometrin. Raaseporin Storträsket on viidenneksi laajin Storträsket.Storträsket. Järviwiki. Viitattu 9.8.2021. == Lähteet == Luokka:Raaseporin järvet
Fredrik Jonas Klingstedt

Fredrik Jonas Klingstedt (8. syyskuuta 1807 Vihti – 15. syyskuuta 1883 Aulanko) oli suomalainen sotilas ja valtiopäivämies. Klingstedtin vanhemmat olivat kapteeni Karl Adam Klingstedt ja Eva Eleonora Heintzius ja puoliso vuodesta 1850 Natalia Toropoff. Klingstedt toimi ensin aliupseerina vuodesta 1824, junkkarina 1828, porte-épée -vänrikkinä 1829 ja vänrikkinä 1830. Aliluutnantti hänestä tuli 1831, luutnantti 1834, alikapteeni 1839, kapteeni 1844, majuri 1853 ja everstiluutnantti 1854. Useissa eri joukko-osastoissa palvellut Klingstedt osallistui Bomarsundin taisteluun 1854 ja joutui vangiksi Ranskaan, mutta palasi Suomeen seuraavana vuonna. Everstiksi 1862 ylennetty Klingstedt erosi sotapalveluksesta 1865. Hän omisti Katajiston kartanon Aulangolla.Geni: Fredrik Jonas Klingstedt Viitattu 15.8.2021.Adelsvapen-wiki: Adliga ätten Klingstedt nr 661, Tab 9 Viitattu 15.8.2021. Klingstedt oli aatelissäädyssä edustaja valtiopäivillä 1863–1864.Förteckning öfver Ridderskapets och Adelns medlemmar vid Landtdagens öppnande den 18 September 1863. Protokoll hållna hos Höglofl. Ridderskapet och Adeln vid Landtdagen i Helsingfors åren 1863—1864. Första Häftet. Helsingfors: Finska Litteratur- Sällskapets tryckeri, 1864, s. 1-6. ==Lähteet== Luokka:Suomalaiset everstit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1807 syntyneet Luokka:Vuonna 1883 kuolleet
The Head on the Door

The Head on the Door on brittiläisen The Cure -yhtyeen kuudes studioalbumi, joka ilmestyi vuonna 1985. == Kappaleet == # # # # # # # # # # == Lähteet == == Aiheesta muualla == * Luokka: The Curen albumit Luokka: Vuoden 1985 albumit
Vaikkojärvi

Vaikkojärvi on metsäjärvi Juuan luoteisosassa Pohjois-Karjalassa. Sen pinta- ala on 7,3 neliökilometriä. Etäisyys Joensuusta on 83 kilometriä pohjoisluoteeseen.Vaikkojärvi. Järviwiki. Viitattu 9.8.2021. == Maantiede == Vaikkojärven pituus kaakosta luoteeseen on noin 5,4 kilometriä. Pääaltaasta kaakkoon työntyy noin 1,5 kilometriä pitkä Kaitaanlahti. Pääaltaan itäpuolella sijaitsee Tervaselkä. Vaikkojärvessä sijaitsee 39 saarta, joista 4 on yli hehtaarin laajuisia ja 21 alle aarin laajuisia. Saarista laajin on vajaan puolen neliökilometrin kokoinen Vaikonsaari, joka erottaa Tervaselän pääaltaasta. Vaikonsaaren kaakkoispuolella sijaitsee luoteeseen suuntaava Vaikonniemi. Vaikkojärven keskiosassa on 15–19 metriä syvä alue, Kaitaanlahden syvin kohta on 16 metriä. Vaikkojärven pohjoisosa ja Tervaselkä ovat runsassaarisia ja matalia. Järven vesitilavuus on 32 050 000 kuutiometriä. Vaikkojärven luusua sijaitsee järven länsirannalla, josta lähtee laskuoja lounaaseen Vaikkolampeen (186,2 metriä mpy). Vedet virtaavat mutkaista Vaikkojokea etelään. Vaikkojärven rannat ovat metsämaata ja suota, Vaikkoniemellä on pientaloja. Vaikkojärvi (04.752.1.001) kuuluu Vaikkojärven valuma-alueeseen (04.752), joka on kolmannen jakovaiheen vesistö Vuoksen vesistössä (04). Toinen jakovaihe on Vaikkojärven valuma-alue (04.75) ja ensimmäinen jakovaihe Juojärven reitin valuma-alue (04.7). Vaikkojärvi on Vaikkojärven valuma-alueen laajin vakavesi; alueeseen kuuluu 20 vähintään hehtaarin laajuista vakavettä, joista Pohjalampi on toiseksi laajin.Vaikkojärven valuma-alue (04.752). Järviwiki. Viitattu 9.8.2021. == Lähteet == Luokka:Juuan järvet
Kiss Me Kiss Me Kiss Me

Kiss Me, Kiss Me, Kiss Me on brittiläisen The Cure -yhtyeen seitsemäs studioalbumi, joka ilmestyi vuonna 1987. == Kappaleet == # # # # # # # # # # # # # # # # # # == Lähteet == == Aiheesta muualla == * Luokka: The Curen albumit Luokka: Vuoden 1987 albumit
Johan Emil von Konow

Johan Emil von Konow (24. kesäkuuta 1825 Pirkkala – 29. marraskuuta 1897 Sääksmäki) oli suomalainen sotilas ja valtiopäivämies. Von Konowin vanhemmat olivat everstiluutnantti Carl Johan von Konow ja Christina Becker ja puoliso vuodesta 1860 Hilda Charlotta Amalia Tudeer. Valtiopäivämiehet maanviljelijä Adolf Ferdinand von Konow ja museoasiantuntija Walter von Konow olivat heidän poikiaan. Von Konow palveli useissa eri joukko-osastoissa Suomessa ja Venäjällä. Alivänrikki hänestä tuli 1847, vänrikki 1848, aliluutnantti 1850, luutnantti 1854, alikapteeni 1858, kapteeni 1869, majuri 1874 ja everstiluutnantti 1881. Sotapalveluksesta hän erosi everstinä 1882, mutta palasi vielä palvelukseen ja erosi uudelleen everstinä 1886.Geni: Johan Emil von Konow Viitattu 15.8.2021.Adelsvapen-wiki: Adliga ätten von Konow nr 2080, Tab 14 Viitattu 15.8.2021. Von Konow oli aatelissäädyssä edustaja valtiopäivillä 1863–1864.Förteckning öfver Ridderskapets och Adelns medlemmar vid Landtdagens öppnande den 18 September 1863. Protokoll hållna hos Höglofl. Ridderskapet och Adeln vid Landtdagen i Helsingfors åren 1863—1864. Första Häftet. Helsingfors: Finska Litteratur-Sällskapets tryckeri, 1864, s. 1-6. ==Lähteet== ==Aiheesta muualla== * Kuukauden museoesine: Rengaspanssari suojasi taisteluissa Hämeenlinnan kaupunkiuutiset 17.3.2020. Viitattu 15.8.2021. Luokka:Suomalaiset everstit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1825 syntyneet Luokka:Vuonna 1897 kuolleet
Rauanjärvi

Rauanjärvi on tummavetinen, pieni humusjärvi Juuan eteläosassa Pohjois- Karjalassa. Sen pinta-ala on 4,2 neliökilometriä. Etäisyys Joensuusta on 57 kilometriä pohjoisluoteeseen.Rauanjärvi. Järviwiki. Viitattu 10.8.2021. == Maantiede == Rauanjärven rikkonaisen rantaviivan pituus on 40 728 metriä. Etäisyys järven kaakkoiskolkasta luoteiskolkkaan on 6,4 kilometriä. Rauanjärven keskiosan Pitkäniemi työntyy pohjoisesta kaakkoon, sen pituus on noin kaksi kilometriä ja leveys alle sata metriä. Järven eteläosasta työntyy luoteeseen samantyyppinen Jokiniemi. Saaria ja luotoja on runsaasti, suurimpana Pitkäniemen kaakkoispuolella sijaitseva Hoskonsaari. Pitkäniemen ja mantereen välissä sijaitseva Syväsalmi on nimensä mukaisesti melko syvä. Rauanjärven syvin kohta, lähes 20 metriä, sijaitsee altaan pohjoisosassa Kalmosaarten itäpuolella. Pitkäniemen itäpuolinen Leväselkä ja järven eteläosan Tervaselkä ovat matalia. Rauanjärven luusua sijaitsee altaan eteläosassa, josta lähtee laskuoja etelään. Rauanjärven rannat ovat metsämaata, länsirannalla harjoitetaan jonkin verran maataloutta. Pitkäniemi, Hoskonsaari ja sitä ympäröivät pienemmät saaret ovat luonnonsuojelualueita. Järven luoteispuolella on ylänköä. Rauanjärvi (04.833.1.001) kuuluu Rauanjärven valuma-alue (04.833), joka on kolmannen jakovaiheen vesistö Vuoksen vesistössä (04). Toinen jakovaihe on Rauanjoen valuma-alue (04.83) ja ensimmäinen jakovaihe Höytiäisen valuma-alue (04.8). Rauanjärvi on Rauanjärven valuma-alueen laajin vakavesi, toiseksi laajin on 20-hehtaarinen Suuri Luhtalampi. Rauanjärven alueeseen kuuluu kuusitoista vähintään hehtaarin laajuista vakavettä.Rauanjärven valuma-alue (04.833). Järviwiki. Viitattu 10.8.2021. == Veden laatu == Rauanjärveä tutkittiin kesällä 2005. Tuolloin järven tila määriteltiin erinomaiseksi tai hyväksi. Rauanjärven vesitilavuus on 13 032 000 kuutiometriä. == Lähteet == Luokka:Juuan järvet
I'sakan kieli

I'saka, tai isaka, on Papua-Uudella-Guinealla puhuttava kieli, joka kuuluu sko-kieliin. Kielen katsotaan olevan kuoleva.. Vuonna 2003 i'sakalla oli arviolta 420 puhujaa. Kielellä ei ole kirjallista standardia. == Fonologia == === Konsonantit === Bilabiaali Alveolaari Palataali Velaari Klusiili b d k Frikatiivi (ɸ) s Puolivokaalit w j Lähde: === Vokaalit === Etinen Keskinen Takainen Suppea i (ʉ) u Puoliavoin ɛ ɔ Avoin a Lähde: == Lähteet == Luokka:Papua-Uuden-Guinean kielet Luokka:Sko-kielet
Polvijärvi (Juuka)

Polvijärvi on metsäjärvi Juuan länsiosassa Pohjois-Karjalassa. Sen pinta-ala on 1,8 neliökilometriä. Etäisyys Joensuusta on 73 kilometriä pohjoisluoteeseen.Polvijärvi. Järviwiki. Viitattu 10.8.2021. == Maantiede == Polvijärvi kaartuu pohjoiseen suuntaavan Polviniemen ympärille lännessä, pohjoisessa ja idässä. Järven länsiosan nimi on Salmenselkä ja itäosan nimi Simolanselkä, josta työntyy koilliseen Riihilahti ja kaakkoon Kivilahti. Polvijärven pohjoisosa on syvä. Syvin kohta, noin 35 metriä, sijaitsee altaan luoteisosassa. Järven kaakkoisosa on varsin matalaa. Riihilahden suulla on kolme luotoa, joiden nimi on Pajusaaret. Polviniemi on suurelta osin ylänköä, jonka korkeimmat kohdat ovat noin 250 metriä merenpinnan yläpuolella, eli noin 80 metriä Polvijärven pinnan yläpuolella. Polvijärven luusua sijaitsee altaan lounaisosassa, josta lähtee Salmenjoki etelään Iivonlammen (170,0 metriä mpy) kautta Kajoonjärveen. Polvijärven pohjoispuolella sijaitsee Kalliojärvi ja noin kilometrin itään sijaitsee Koppalanjärvi. Kaakossa on Petrojärvi. Polvijärven vesitilavuus on 15 809 000 kuutiometriä. Polvijärvi (04.762.1.017) kuuluu Polvijärven valuma-alueeseen (04.762), joka on kolmannen jakovaiheen vesistö Vuoksen vesistössä (04). Toinen jakovaihe on Kajoonjärven valuma-alue (04.76) ja ensimmäinen jakovaihe Juojärven reitin valuma-alue (04.7). Polvijärvi on Polvijärven valuma-alueen laajin vakavesi, toiseksi laajin on Koppalanjärvi, joka on kuitenkin tilavuudeltaan pienempi kuin valuma-alueen kolmanneksi laajin järvi, eli Kalliojärvi. Polvijärven alueeseen kuuluu 35 vähintään hehtaarin laajuista vakavettä.Polvijärven valuma-alue (04.762). Järviwiki. Viitattu 10.8.2021. Juuan Polvijärvi on toiseksi laajin Suomen viidestätoista Polvijärvestä. Laajin on Lieksan Polvijärvi. Polvijärvet sijaitsevat enimmäkseen itäisessä Suomessa.Polvijärvi. Järviwiki. Viitattu 10.8.2021. == Lähteet == Luokka:Juuan järvet
Bougainvillekielet

Bougainvillekielet on nimitys Bougainvillen saarella puhuttavalle kahdelle kielikunnalle: eteläisille ja pohjoisille bougainvillekielet.. == Lähteet == Luokka:Papua-Uuden-Guinean kielet
Eteläiset bougainvillekielet

Eteläiset bougainvillekielet, myös nasioi-kielet, on kielikunta, joka sijoittuu Bougainvillen saaren eteläosaan. Tosinaan kielikunta niputetaan yhteen pohjoisten bougainvillekielten kanssa bougainvillekieliksi.. Kieliryhmään kuuluu yhdeksän kieltä: * Buinkielet ** Terei ** Uisai ** Siwai * Nasioi-kielet ** Simeku ** Naasioi ** Ounge ** Daantanai' ** Koromira ** Sibe == Lähteet == *
Pohjoiset bougainvillekielet

Pohjoiset bougainvillekielet on kielikunta, joka sijoittuu Bougainvillen saaren pohjoisosiin. Toisinaan kielikunnan lasketaan kuuluvan bougainvillekieliin. Kielikuntaan lasketaan kuuluvan neljä kieltä: * Ramopa * Rapoisi * Askopan * Rotokas == Lähteet == *
Jero

Jero on järvi Kolin kansallispuiston kupeessa Lieksan lounaisosassa Pohjois- Karjalassa. Kansallispuiston alue erottaa Jeron sen itäpuolisesta Pielisestä. Jeron pinta-ala on 1,6 neliökilometriä ja tilavuus noin 17 kuutiohehtometriä. Etäisyys Joensuusta on 51 kilometriä pohjoiseen.Jero. Järviwiki. Viitattu 12.8.2021. == Maantiede == Jeron pituus kaakosta luoteeseen on 2,1 kilometriä, leveys on noin puolet pituudesta. Pääaltaasta etelään työntyy noin 300 metriä pitkä Myllylahti. Jeron länsiosa on itäosaa syvempi. Syvin kohta on 28,5 metriä. Jeron itäosassa on pieni saariryhmä, jota ympäröi matalikko. Saariryhmän koillispuolella on 10–14 metriä syvä alue. Jeron eteläosassa on 25 metrin syvänne. Myllylahti ja pääaltaan pohjoisosan lahdet ovat matalia. Jerossa on kaksitoista saarta, joista kuusi on alle aarin laajuisia, vain Iso Kiimasaari on hieman yli hehtaarin laajuinen. Järven lounaisosassa sijaitsee Kovasin-saari, jonka koillispuolella järvi syvenee jyrkästi, lounaispuolella sitä vastoin on matalikko. Jeron metsäisiä rantoja täplittävät lukuisat pientalot tontteineen. Jeron rannat kohoavat varsin jyrkästi, lännessä on Verkkovaara, idässä Jeron ja Pielisen välissä on Paskovaara, Mäkrä ja Pieni- Mäkrä. Useissa paikoin Jeron lähistöllä maasto kohoaa runsaasti yli 100 metriä järven pintaa korkeammalle. Noin 300 metriä Jerosta luoteeseen sijaitsee Verkkolampi (124,5 metriä mpy), josta virtaa laskuoja Jeroon. Jeron luusua sijaitsee Myllylahden eteläkolkassa, josta alkava Myllypuro virtaa noin 1,5 kilometrin päähän Herajärven (100,0 metriä mpy) pohjoisrannalle. Jeron vesitilavuus on 16 705 000 kuutiometriä. Jero (04.412.1.025) kuuluu Herajoen valuma-alueeseen (04.412), joka on kolmannen jakovaiheen vesistö Vuoksen vesistössä (04). Toinen jakovaihe on Pielisen alue (04.41) ja ensimmäinen jakovaihe Pielisen reitin valuma-alue (04.4). Herajoen valuma-alueella on 33 vähintään hehtaarin laajuista vakavettä, joista Herajärvi, Pusonjärvi ja Jero ovat laajimmat. Jeroa seuraavat Alaselkä, Ala-Kalmo ja Ylä-Kalmo.Herajoen valuma-alue (04.412). Järviwiki. Viitattu 12.8.2021. == Lähteet == Luokka:Lieksan järvet
Anders Wilhelm Tennberg

Anders Wilhelm Tennberg (25. helmikuuta 1794 Kangasala – 16. toukokuuta 1856 Tampere) oli suomalainen Tampereella vaikuttanut apteekkari.Pyynikin kirkkopuisto : Apteekkari Anders Wilhelm Tennberg 25.2.1794 - 16.5.1856 Tennbergin vanhemmat olivat Kangasalan kirkkoherra Johan Tennberg (1749–1809) ja ja hänen toinen puolisonsa Magdalena Catharina Pipping (k. 1822). Tennberg meni apteekkialalle ja hän tuli 1819 Helsingistä proviisoriksi apteekkari Johan Henrik Långhjelmin apteekkiin Tampereelle. Tennberg jatkoi omistajana apteekin toimintaa vuodesta 1821 alkaen. Apteekkitalo sijaitsi Kirkkokadun ja Puutarhakadun kulmassa ja sen yhteydessä oli apteekkari Långhjelmin perustama, Tammerkosken rantaan ulottunut puutarha, josta Tampereen Puutarhakatu on saanut nimensä. Vuonna 1831 Tennberg perusti Tammerkosken rantaan pellavaöljyä tuottaneen öljypuristamon ja hän perusti myös Tampereen ensimmäisen puiston istutettuaan vaahteroita Tampereen vanhan kirkon ympäristöön. Tennberg toimi myös 1829 valmistuneen Tampereen vanhan kirkon kellotapulin rakennustöiden urakoitsijana. Vuonna 1854 Tennberg perusti vielä Tampereen ensimmäisen oluttehtaan Kortelahden ja Mustalahden väliseen niemeen. Tämä Mustanlahden oluttehdas toimi aina vuoteen 1904 saakka, jolloin tehdas siirrettiin Amuriin jossa se toimi vuoteen 1925 saakka. Tennberg oli Tampereen kaupunginvanhimpana ja kuului vaivaishoidon hallitukseen.BeerFinland.com : Tampereen oluttehtaat : Mustalahden Oluttehdas ja Mustanlahden Mietojuomatehdas Oy Tennberg kuoli toukokuussa 1856. Hänet on haudattu Pyynikin kirkkopuistoon Tampereella. Tennbergin kuoltua hänen apteekkinsa liiketoiminnan osti vuonna 1858 Gustaf Adolf Serlachius, joka oli tullut proviisoriksi Tennbergin apteekkiin vuonna 1854. Tennbergin apteekin tontti ja öljypuristamo siirtyi myöhemmin paperitehtailija Frans von Frenckellin omistukseen. Tennberg oli naimisissa 1822–1829 Johanna Ulrika Nymanin (1803–1829) kanssa ja 1831–1846 Sofia Lovisa Liljebrunnín (1808–1846) kanssa. Hänellä oli neljä lasta ensimmäisestä avioliitosta ja kuusi lasta toisesta avioliitosta. Tennbergin poikia ensimmäisestä avioliitosta olivat varatuomari, tilanomistaja Karl Johan Vilhelm Tennberg (1825–1872) ja proviisori August Emil Fritiof Tennberg (1827–1862). Yrjö Kotivuori, Ylioppilasmatrikkeli 1640–1852: Karl Johan Vilhelm Tennberg. Verkkojulkaisu 2005. Luettu 15.8.2021.Yrjö Kotivuori, Ylioppilasmatrikkeli 1640–1852: August Emil Fritiof Tennberg. Verkkojulkaisu 2005. Luettu 15.8.2021. Tennbergin veljiä olivat luutnantti, Puumalan nimismies Johan Adolf Tennberg (1783–1861) ja hovioikeudenneuvos Joakim Isak Tennberg (1802–1868).Yrjö Kotivuori, Ylioppilasmatrikkeli 1640–1852: Johan Adolf Tennberg. Verkkojulkaisu 2005. Luettu 15.8.2021.Yrjö Kotivuori, Ylioppilasmatrikkeli 1640–1852: Joakim Isak Tennberg. Verkkojulkaisu 2005. Luettu 15.8.2021. == Lähteet == Luokka:Suomalaiset apteekkarit Luokka:Vuonna 1794 syntyneet Luokka:Vuonna 1856 kuolleet
Jero (muusikko)

Jerome Charles White Jr. (s. 4. syyskuuta 1981 Pittsburgh, Pennsylvania) on yhdysvaltalainen enka-laulaja. Hän on saavuttanut kulttiaseman yhdistämällä enkan lauluperinteitä hip hop -kulttuuriin. == Ura == Jero aloitti enkan laulamisen jo kuusivuotiaana ja hän opiskeli japanin kieltä pienestä pitäen. Valmistuttuaan Pittsburghin yliopistosta 2003 Jero muutti Japaniin, mistä hänen isoäitinsä oli syntyisin. Jero esiintyi japanilaisessa television kykykilpailussa, mikä johti levytyssopimukseen. Debyyttisingle “Umiyuki” julkaistiin 2008 ja myöhemmin samana vuonna ilmestyi debyyttialbumi Covers (カバーズ). Jeron on sanottu uudistaneen perinteistä enkan lajityyppiä, ja hän nauttii suosiota yli sukupolvien. Perinteisen enka-pukeutumisen sijaan Jero pysytteli hip hop -tyyppisessä asustuksessa. Vuonna 2018 Jero keskeytti muusikonuransa ja siirtyi koulutustaan vastaavaan työhön tietokoneinsinööriksi. Jero näytteli Akiran roolin japanilaisessa elokuvassa Donjû (2009). == Studioalbumit == *Covers (カバーズ) (2008) *Covers 2 (カバーズ 2) (2009) *Covers 3 (カバーズ 3) (2010) *Best and Rare (ベスト＆レア) (2011) *Covers 4 (カバーズ 4) (2011) ==Lähteet== Luokka:Yhdysvaltalaiset laulajat Luokka:Vuonna 1981 syntyneet Luokka:Elävät henkilöt
Choi Gyeong-hui

Choi Gyeong-hui (, s. 25. helmikuuta 1966 Soul) on eteläkorealainen kilpauransa päättänyt koripalloilija ja olympiamitalisti. Choi saavutti Etelä- Korean naisten maajoukkueessa olympiahopeaa Los Angelesissa 1984.Olympedia Hän kuului maajoukkueen kokoonpanoon myös Soulin kesäolympialaisissa 1988, Neuvostoliiton MM-kilpailuissa 1986 ja Malesian MM-kilpailuissa 1990. Aasian kisoista Choi saavutti kultaa vuonna 1990 ja hopeaa vuonna 1986. == Lähteet == * === Viitteet === == Aiheesta muualla == * * Profiili FIBA Archive * Profiili FIBA Archive Luokka:Eteläkorealaiset koripalloilijat Luokka:Eteläkorealaiset olympiamitalistit Luokka:Vuonna 1966 syntyneet Luokka:Elävät henkilöt
Choi Ae-yeong

Choi Ae-yeong (, 25. heinäkuuta 1959 – 14. toukokuuta 2008 Soul) oli eteläkorealainen koripalloilija ja olympiamitalisti. Choi saavutti Etelä- Korean naisten maajoukkueessa olympiahopeaa Los Angelesissa 1984.Olympedia Hän kuului maajoukkueen kokoonpanoon myös Brasilian MM-kilpailuissa 1983. == Lähteet == * === Viitteet === == Aiheesta muualla == * * Profiili FIBA Archive Luokka:Eteläkorealaiset koripalloilijat Luokka:Eteläkorealaiset olympiamitalistit Luokka:Vuonna 1959 syntyneet Luokka:Vuonna 2008 kuolleet
Terein kieli

Terei, myös buin, on eteläisiin bougainvillekieliin kuuluva kieli. Kieltä kirjoitetaan latinalaisin aakkosin. == Fonologia == === Konsonantit === Bilabiaali Alveolaari Velaari Nasaali m n ŋ Klusiili p t g Tremulantti r Lähde: === Vokaalit === Etinen Keskinen Takainen Suppea i u Puolisuppea e o Avoin a Lähde: == Lähteet == Luokka:Eteläiset bougainvillekielet
Henri-Marie Dondra

Henri-Marie Dondra (s. 14. tammikuuta 1966) on keskiafrikkalainen poliitikko, joka toimi Keski-Afrikan tasavallan pääministerinä kesäkuusta 2021 alkaen. Ennen nimitystään hän oli valtionvarainministeri. Dondra edustaa samaa Mouvement Coeurs Unis -puoluetta kuin edeltäjänsä Firmin Ngrébada sekä maan presidentti Faustin-Archange Touadéra. == Lähteet == Luokka:Keski-Afrikan tasavallan pääministerit Luokka:Vuonna 1966 syntyneet Luokka:Elävät henkilöt
Lanester

Lanester () on kunta läntisessä Ranskassa Morbihanin departementissa Bretagnen alueella. Se sijaitsee Lorientin kaupungin itäpuolella, Scorff- ja Blavetjokien välissä. ==Historia== Lanesterin kaupungin historia liittyy läheisesti laivanrakennukseen. Ensimmäiset telakat rakennettiin 1700-luvun puolessa välissä väljemmälle maalle Scorffjoen vastarannalle, Lorientin kaupungin ulkopuolelle. Tuolloin alue kuului Caudanin kuntaan, ja vuosina 1827–1829 telakka-alueen kehittyessä, aluetta alettiin kutsua Caudanin telakaksi. Ympäröivältä maaseudulta muutti työntekijöitä telakan läheisyyteen, ja 26. helmikuuta 1909 perustettiin Lanesterin kaupunki. Nykyään telakka kuluu Naval Groupin omistukseen, ja siellä rakennetaan uutta FREMM-luokan fregattia. ==Lähteet== ==Aiheesta muualla== Luokka:Morbihanin kunnat
Abrahaminkatu

Abrahaminkatu () on Helsingin Kampin kaupunginosan läpi kaakosta luoteeseen kulkeva noin puolen kilometrin mittainen katu. Se alkaa Bulevardilta Hietalahdentorin kaakkoiskulmasta, kulkee ensin hieman mutkitellen torin koillislaitaa Lönnrotinkadun risteykseen ja siitä kolmen korttelin matkan suoraan kohti Ruoholahdenkatua, jonka kiertoliittymään se päättyy. Viereiset samansuuntaiset kadut ovat Albertinkatu idässä ja Hietalahdenkatu lännessä. Vuosikymmenien ajan Abrahaminkatu oli yksisuuntainen etelästä pohjoiseen, Hietalahdenkatu pohjoisesta etelään, kunnes 2010-luvun taitteessa Ruoholahdenkadun uudet järjestelyt muuttivat molemmat poikkikadut kaksisuuntaisiksi lukuun ottamatta Hietalahdenkadun alkupäätä. Abrahaminkatu 1–5:ssä Hietalahdentorin laidalla sijaitsee korttelin mittainen entinen Teknillisen korkeakoulun päärakennus vuodelta 1877, joka on 2020-luvulla tarkoitus saneerata hotelliksi. Seuraavan korttelin suuri funkisrakennus, Abrahaminkatu 2, on Jussi Paatelan piirtämä ja valmistui 1940-luvun keskivaiheilla Valtion teknillisen tutkimuskeskuksen laboratoriorakennukseksi. Se kuuluu entisen Kaartin lasaretin kortteliin, joka 2020-luvun taitteessa siirtyi kiinteistökehitysyhtiö HGR Property Partnersin omistukseen ja on suurten muutosten edessä. Kadun loppuosuudella on eri-ikäisiä kerrostaloja, joista kaikkien kivijaloissa ei ole lainkaan liikehuoneistoja. Abrahaminkatu on ilmeisesti saanut nimensä Johan Abraham Logrenin mukaan, joka toimi Helsingin uudelleenrakentamiskomitean pöytäkirjurina 1811–1825 ja kunnallispormestarina 1829–1848. Vuosina 1820–1836 katu tunnettiin nimellä Östra Sandviks Gatan ja sitten nimellä Abrahamsgatan. Suomalainen nimi Abrahaminkatu vahvistettiin vuonna 1909. == Poikkikadut etelästä pohjoiseen == * Bulevardi * Lönnrotinkatu * Kalevankatu * Eerikinkatu * Ruoholahdenkatu ==Lähteet== ==Aiheesta muualla== Luokka:Helsingin kadut Luokka:Kamppi
Jääkaruselli

Jääkaruselli on jäätyneen vesistön jäälle tehty pyöreä pyörivä kiekko. == Historiaa == Joulukuussa 2019 Kanadan Quebecissa tehtiin halkaisijaltaan 209,7 metrinen jääkaruselli. Joulukuussa 2021 Lohjan Sammatissa tehtiin kahdella uralla kiekkomainen pientä saarta kiertävä 104 metrinen jääkaruselli. Helmikuussa 2023 keksijä Janne Käpylehdon johdolla Lappajärvellä tehtiin halkaisijaltaan 516 metrin kokoinen jääkaruselli. Maailman suurin jääkaruselli halkaisijaltaan 541 metriä tehtiin Yhdysvaltain Mainessa huhtikuussa 2023. == Lähteet == Luokka:Jää
Chulalongkornin yliopisto

Chulalongkornin yliopisto (; , lyh. CU; lempinimi: Chula, ) on julkinen tutkimusyliopisto Thaimaan pääkaupungissa Bangkokissa. Vuonna 1917 perustettu Chula on maansa vanhin yliopisto ja nimetty kuningas Chulalongkornin mukaan. Yliopistossa opiskelee noin 38 000 opiskelijaa. Maaliskuussa 2020 opiskelijoita oli 37 626, josta alemman perustutkinnon jälkeistä maisteri- tai tohtorivaihetta suoritti 10 656 opiskelijaa. Henkilökuntaan kuului tällöin runsas 8 100 ihmistä. Esimerkiksi vuonna 2018 yliopistossa valmistui runsas 2 800 maisteri- ja 480 tohtoritutkintoa. Vuonna 2021 kansainvälinen, luonnontiedepainotteinen ARWU-yliopistoranking luokitteli yliopiston jaettuun sijaluokkaan 701–800 maailmassa. Se oli tässä yliopistovertailussa Thaimaan toiseksi korkeatasoisin edellään vain Mahidolin yliopisto (sijalla 401–500). Monessa oppiaineessa sijoitus oli ARWU:nkin aineistossa huomattavasti kokonaissijaa parempi. Lisäksi esimerkiksi QS-yliopistovertailun mukaan Chula on ollut useiden vuosien ajan Thaimaan arvostetuin yliopisto. Myös esimerkiksi espanjalainen, korkeakoulujen verkkonäkyvyyttä korostava Webometrics-ranking listasi yliopiston vuonna 2021 Thaimaan parhaaksi yliopistoksi ja maailmanlistan sijalle 535. File:CUAuditorium (II).jpg| Yliopiston auditoriorakennus. File:King chulalongkorn memorial hospital 20-10-2017.jpg|King Chulalongkorn Memorial Hospital on Chulan yliopistosairaala. File:ChulaBusinessSchool2018.jpg|Liiketalouden koulu. File:CUStadiumBun.jpg|Yliopiston stadion. == Lähteet == ==Aiheesta muualla== Luokka:Thaimaan yliopistot Luokka:Bangkok
General Electric CF6

General Electric CF6 on yhdysvaltalaiseen General Electric -konserniin kuuluvan GE Aviationin valmistama korkean ohivirtaussuhteen suihkumoottoreiden perhe. Sen eri versiot ovat olleet liikennekäytössä vuodesta 1971, ja sarjan moottoreilla on vuoteen 2021 mennessä lennetty lähes 430 miljoonaa tuntia. CF6-moottoreita on tarjolla useaan eri valmistajan laajarunkoiseen konetyyppiin, kuten Boeing 747, McDonnell Douglas DC-10 ja Airbus A330. == Historia == General Electric (GE) alkoi syyskuussa 1967 kehittää CF6-6-suihkumoottoria, joka pohjautui Lockheed C-5A Galaxyssä käytettyyn TF39-moottoriin. McDonnell Douglas valitsi sen huhtikuussa 1968 DC-10-10-koneen voimalaitteeksi yksinoikeudella. GE tarjosi uutta moottoria myös Lockheedille sen L-1011 TriStar -laajarunkokoneeseen, mutta Lockheed päätyi valitsemaan sen sijaan Rolls-Royce RB211 -moottorin. CF6-6 sai tyyppisertifikaatin FAA:lta syyskuussa 1970 ja otettiin liikennekäyttöön elokuussa 1971. Sarjan seuraava moottori oli CF6-50, joka suunniteltiin alun perin DC-10-30-konetta ja Airbus A300:n varhaisia malleja varten. Korkeamman työntövoiman omaavia kehitysversioita tarjottiin myös Boeing 747-200:n voimalaitteeksi. Sitä seurasi CF6-80, josta tuli CF6-perheen moottoreista menestyksekkäin. Sitä käyttivät aluksi Airbus A310 ja Boeing 767, myöhemmin myös Airbus A300-600, Boeing 747-300 ja 747-400, McDonnell Douglas MD-11 ja Airbus A330. Koska CF6 oli ainoa moottori, jota tarjottiin DC-10-10-koneeseen, kyseisen konetyypin käyttäjistä suuri osa valitsi CF6-moottorit myös myöhemmin hankkimiinsa muihin konetyyppeihin. Osin tämän ansiosta GE nousi Pratt & Whitneyn ohi suurimmaksi laajarunkokoneiden moottorivalmistajaksi. Siviilikoneiden lisäksi CF6-moottoreita on myös sotilaskäytössä, pääasiassa kuljetus- ja ilmatankkauskoneissa. CF-6-moottoreita käyttäviä koneita ovat McDonnell Douglasin KC-10 Extender, Boeingin YC-14, E-4, VC-25 ja KC-767, Airbusin CC-150 Polaris, Lockheedin C-5M Galaxy ja Kawasakin C-2. Kaikkiaan CF6-moottoreilla on vuoteen 2021 mennessä lennetty lähes 430 miljoonaa tuntia. Monista CF6-moottoreita käyttävistä koneista on tullut suosittuja rahtiliikenteessä, ja ne ovatkin edelleen yleisessä käytössä huolimatta sarjan pitkästä iästä. Viimeiset alkuperäisen CF6-6-sarjan moottorin poistuivat käytöstä vasta vuonna 2021, ja uusia CF6-80C2-moottoreita valmistetaan edelleen Boeing 767 -rahtikoneisiin. CF6-moottorin on arveltu pysyvän tuotannossa ainakin vuoteen 2025. == Tekniset tiedot (CF6-80C2) == Lähde: ;Yleiset ominaisuudet * Tyyppi: kaksiakselinen puhallinturbiini * Pituus: 4,087 m * Puhaltimen halkaisija: 2,362 m * Kuivapaino: 4 144 kg ;Rakenne * Ahdin: yksivaiheinen puhallin, kolmivaiheinen matalapaineahdin, 14-vaiheinen korkeapaineahdin * Turbiini: kaksivaiheinen korkeapaineturbiini, viisivaiheinen matalapaineturbiini ;Suoritusarvot * Työntövoima: 233,5 kN (lentoonlähtö), 50,4 kN (matkalento, 0,85 Mach, 10 670 m) * Kokonaispainesuhde: 30,4:1 * Ohivirtaussuhde: 5,2:1 * Ilman virtaus: 802,4 kg/s (merenpinnan tasolla) * Polttoaineen kulutus: 9,3 mg/Ns (merenpinnan tasolla) == Lähteet == == Aiheesta muualla == Luokka:Suihkumoottorit CF6
Maklewin kieli

Maklew, tai makleu, on Länsi-Papualla puhuttava kieli, joka kuuluu Bulakajoen kieliin ja sen lähin sukulaiskieli on yelmek.. Puhujia kielellä on vain noin 120. Kielellä ei ole kirjoitettua muotoa. == Fonologia == === Konsonantit === Bilabiaali Alveolaari Palataali Velaari Glottaali Nasaali m n ŋ Klusiili Norm. p t k Prenasaalinen mb nd ŋg Frikatiivi f s h Lateraali l Approksimantti w j Lähde: === Vokaalit === Etinen Keskinen Takainen Suppea i u Puolisuppea e ə Puoliavoin ɛ ɔ Avoin a Lähde: == Lähteet == Luokka:Indonesian kielet
Tokaari A

Tokaari A, myös agne tai turfan, on tokaarilaisiin kieliin kuulunut kuollut kieli, jota puhuttiin Tarimin altaan läheisyydessä, nykyisen Kiinan alueella. Kieli tunnistettiin 1900-luvulla löytyneiden käsikirjoitusten perusteella ja samassa yhteydessä tunnistettiin myös sen lähin sukulaiskieli, tokaari B. Verrattuna tähän tokaari A:n on katsottu olevan jonkin verran arkaaisempi.. == Lähteet == Luokka:Tokaarilaiset kielet
Kokkolan suomalainen lukio

Kokkolan suomalainen lukio on suomenkielinen lukio Kokkolassa Keski- Pohjanmaalla. Kokkolan suomalainen lukio syntyi Kokkolan yhteislyseon lukion ja Kiviniityn lukion yhdistämisen seurauksena, ja se aloitti toimintansa elokuussa 2016. Kokkolan suomalaisessa lukiossa on yleisopintojen lisäksi tarjolla myös luonnontieteen ja teknologian opintolinja, ja opintoja voi painottaa myös taiteeseen, urheiluun tai kansainväliseen toimintaan. == Lähteet == Kokkolan suomalainen lukio Luokka:Suomen lukiot
Rotuvaari

Rotuvaari on Oulun Liikekeskus ry:n myöntämä arvonimi vuosittain ansioituneelle henkilölle, joka on aktiivisesti toiminut Oulun keskustassa ja ratkaisevalla tavalla ollut kehittämässä sen toimintaa. Rotuvaari on valittu vuodesta 1987 lähtien. Valinta suoritetaan Korttelihaipakka -tapahtuman yhteydessä. == Rotuvaarit == * 1987: Mauri Myllylä * 1988: Hemmo Kuuranhalla * 1989: Seppo Valjus * 1990: Erkki Riepula * 1991: Ilmo Paananen * 1992: Arvo Alanne * 1993: Jouni Kesti * 1994: Jarkko Marttila * 1995: Seija Väliaho * 1996: Ilpo Mäki ja Jürgen Gackstatter * 1997: Erkki Rautiainen * 1998: Mikko Keisu * 1999: Jouko Arranto * 2001: Arvo Kareinen * 2002: Harry Hammar * 2003: Kirsti Virho * 2004: Sauli Salmela * 2005: Raija-Liisa Näyhä * 2006: Esko Kääriäinen * 2007: Kari Nenonen * 2008: Paula Kauppinen-Suikki * 2009: Kauno Myllymäki * 2010: Jarmo Husso * 2011: Maija-Leena Laajanen * 2012: Paavo Keisu * 2013: Taina Pitkänen-Koli * 2014: Heikki Viertola * 2015: Ilpo Sulkala * 2016: Matti Matinheikki * 2017: Bahri Karagümüs * 2018: Matti Pennanen * 2019: Marjo Huttu * 2020: Sa­ri-He­le­na Fors­ma­n * 2021: Aki Keisu * 2022: Jussi Roine * 2023: Markus H. Korhonen * 2024: Tapio Sii­ka­luo­ma == Lähteet == == Aiheesta muualla == * Oulun Liikekeskus Luokka:Oulu Luokka:Kunniamaininnat
Tokaari B

Tokaari B, myös länsi-tokaari tai kutše, oli tokaarilaisiin kieliin kuulunut kuollut kieli. Sitä puhuttiin lähinnä nykyisen Xinjiangin alueella. Tokaari A:n tavoin kieltä kirjoitettiin tokaarilaisilla aakkosilla. == Lähteet == Luokka:Tokaarilaiset kielet
Jokelan taistelu

Jokelan taistelu oli Valkealan Jokelan kylässä 2.–3. toukokuuta 1918 käyty Suomen sisällissodan taistelu. Se oli muutamia tunteja kestänyt laukaustenvaihto Mäntyharjulta Kouvolan suuntaan perääntyneiden punaisten ja heitä seuranneiden valkoisten välillä. Jokelan taistelua pidetään sodan viimeisena varsinaisena taisteluna, vaikka vihollisuudet Pyhtään Ahvenkoskella päättyivät vasta kaksi päivää myöhemmin. == Tapahtumat == Punaisten vetäytyminen Mäntyharjun rintamalta alkoi 26. huhtikuuta. Kolme päivää myöhemmin käydyn Tuohikotin taistelun jälkeen he jatkoivat Valkealan kirkonkylän kautta Jokelanjoen länsirannalle, jonne perustettiin puolustusasemat iltapäivällä 2. toukokuuta. V. J. Penttalan mukaan Kalle Korven johtamilla punaisilla oli 20 konekivääriä sekä neljä venäläisten tykkimiesten hoitamaa tykkiä, jotka sijoitettiin Myllysillan tuntumaan. Luutnantti William Hj. Spåren ja majuri Aleksander Pellin komentamista pataljoonista kootut valkoisten joukot puolestaan asettuivat joen itärannalle Virranniemeen. Valkoisten etenemisen pysäyttääkseen punaisten tykistö tuhosi kello 17 Myllysillan ja hieman myöhemmin räjäytettiin noin kilometrin päässä yläjuoksulla sijaitseva Virransilta. Puoli seitsemältä punaisten konekiväärit alkoivat tulittaa valkoisten asemia. Tykistö vetäytyi samanaikaisesti hieman taaemmaksi ampuakseen valkoisten tukikohtanaan pitämää Valkealan kartanoa, joka ei kuitenkaan kärsinyt vahinkoja. Pelätessään joutuvansa Oravalan suunnasta saapuvan vihollisen saartamaksi jättivät punaiset asemansa aamuyöllä ja perääntyivät Kouvolan kautta Kotkaan. Heidän poistuttuaan Georg Londénin komentama Etelä-Savon rykmentti valtasi Kouvolan vielä aamupäivällä. Osapuolten tappiot jäivät vähäisiksi, koska valkoiset eivät yrittäneet hyökätä joen yli. Ainoa surmansa saanut oli punaisten puolella taistelleen räätäli Borgin 12-vuotias poika, joka V. J. Penttalan mukaan kuoli valkoisten harhaluotiin. == Muistomerkki == Elokuussa 2021 Jokelassa paljastettiin valkoisille omistettu Vapaussodan viimeisen taistelun muistolaatta. Myös Luumäellä on Vapaussodan viimeisen taistelun muistomerkki, joka on pystytetty 1.–2. toukokuuta käydyn Luumäen taistelun muistoksi jo 1930-luvulla. == Lähteet == Luokka:Savon rintaman taistelut
American Football League

American Football League (AFL) oli amerikkalaisen jalkapallon ammattilaissarja, jota pelattiin vuosina 1960–1970. Vuonna 1970 se yhdistyi National Football Leaguen (NFL) kanssa muodostaen sen toisen konferenssin American Football Conferencen. Menestynein seura oli Kansas City Chiefs, joka voitti kolme mestaruutta. ==Joukkueet== Divisioona Juokkue 1. kausi Kotistadion Voitot-tappiot-tasapelit1 Mestaruudet Eastern Boston Patriots 1960 Nickerson Field (1960–1962), Fenway Park (1963–1968), Alumni Stadium (1969) 64–69–9 0 Eastern Buffalo Bills 1960 War Memorial Stadium (1960–1969) 67–71–6 2 Eastern Houston Oilers 1960 Jeppesen Stadium (1960–1964), Rice Stadium (1965–1967), Houston Astrodome (1968–1969) 72–69–4 2 Eastern Miami Dolphins 1966 Miami Orange Bowl (1966–1969) 15–39–2 0 Eastern New York Titans/Jets 1960 Polo Grounds (1960–1963), Shea Stadium (1964–1969) 71–67–6 1 Western Cincinnati Bengals 1968 Nippert Stadium (1968–1969) 7–20–1 0 Western Dallas Texans/Kansas City Chiefs 1960 Cotton Bowl (1960–1962), Municipal Stadium (1963–1969) 92–50–5 3 Western Denver Broncos 1960 Bears Stadium/Mile High Stadium (1960–1969) 39–97–4 0 Western Los Angeles/San Diego Chargers 1960 Los Angeles Memorial Coliseum (1960), Balboa Stadium (1961–1966), San Diego Stadium (1967–1969) 88–51–6 1 Western Oakland Raiders 1960 Kezar Stadium (1960), Candlestick Park (1961), Frank Youell Field (1962–1965), Oakland–Alameda County Coliseum (1966–1969) 80–61–5 1 1 Sisältää pudotuspelit ==Mestaruusottelut== AFL Championship Games Kausi Pvm Voittaja Tulos Häviäjä MVP Stadion Kaupunki Katsojia 1960 1. tammikuuta 1961 Houston Oilers Los Angeles Chargers Billy Cannon 32 183 1961 24. joulukuuta 1961 Houston Oilers (2) San Diego Chargers Billy Cannon 29 556 1962 23. joulukuuta 1962 Dallas Texans Houston Oilers Jack Spikes 37 981 1963 5. tammikuuta 1964 San Diego Chargers Boston Patriots Keith Lincoln 30 127 1964 26. joulukuuta 1964 Buffalo Bills San Diego Chargers Jack Kemp 40 242 1965 26. joulukuuta 1965 Buffalo Bills (2) San Diego Chargers Jack Kemp 30 361 1966 1. tammikuuta 1967 Kansas City Chiefs (2) Buffalo Bills Len Dawson 42 080 1967 31. joulukuuta 1967 Oakland Raiders Houston Oilers Daryle Lamonica 53 330 1968 29. joulukuuta 1968 New York Jets Oakland Raiders Joe Namath 62 627 1969 4. tammikuuta 1970 Kansas City Chiefs (3) Oakland Raiders Otis Taylor 53 561 ==Lähteet== Luokka:Amerikkalaisen jalkapallon sarjat Luokka:Yhdysvaltain amerikkalainen jalkapallo
Existence is Futile

Existence Is Futile on Cradle of Filthin kolmastoista studioalbumi, joka julkaistiin 22. lokakuuta 2021 Nuclear Blastin kautta. == Kappaleet == # # # # # # # # # # # # === Bonuskappaleet === # * # == Kokoonpano == * Dani Filth - laulu * Richard Shaw - kitara * Marek Smerda - kitara * Daniel Firth - basso * Martin Skaroupka - rummut * Anabelle - Koskettimet, taustalaulu == Arvostelut == * Imperiumi: 6/10Cradle of Filth Existence Is Futile Viitattu 3.11.2021. * Kaaoszine: 7+/10Likainen kehto maanpäälisessä helvetissä – arviossa Cradle of Filthin pitkäsoitto ”Existence Is Futile” Viitattu 23.1.2022. * Metalliluola: 7½/10Cradle Of Filth – Existence Is Futile (2021) Viitattu 23.1.2022. * Soundi: Levyarvio: Kauhuromantiikan jalosieluisuuden puolesta – Cradle Of Filth lipuu yhä kauemmas black metalista Viitattu 3.11.2021. == Lähteet == == Aiheesta muualla == * * Luokka:Cradle of Filthin albumit Luokka:Vuoden 2021 albumit
Uki-e

pienoiskuva|Okumura Masanobu, Ryôgoku-bashi yûsuzumi uki-e kongen (’Nauttimassa illan viileydestä Ryôgokun sillalla'), 1745, 34,3 x 47 cm, Museum of Fine Arts, Boston. Uki-e (, kirjaimellisesti ’kelluva kuva’), joskus myös kubomi-e () oli puupiirrospainokuvien genre japanilaisessa ukiyo-e- tyylisuunnassa Edo-kaudella. Uki-ella tarkoitetaan painokuvia, joissa käytettiin eurooppalaista perspektiiviä. Tieto perspektiivistä tuli Japaniin todennäköisesti kiinan kielelle käännetyistä eurooppalaisista perspektiiviä käsittelevistä teoksista. Toisena mahdollisena lähteenä on pidetty eurooppalaisia painokuvia, jotka hollantilaiset kauppiaat toivat Dejiman kauppasatamaan.Harris 2010, s. 34–35. Okumura Masanobua (1686–1764) on pidetty ensimmäisenä ukiyo-e-suunnittelijana, joka käytti perspektiiviä painokuvissaan.Marks 2010, s. 32–33. Varhaisissa uki-e-kuvissa esitetään rakennusten sisätiloja, Torii-koulukunnan töissä erityisesti kabuki- teatterissa. Utagawa Toyoharu (1735–1814) kuvasi painokuvissaan kuuluisia maisemia, temppeleitä, teattereita ja teehuoneita.Marks 2010, s. 110–111. == Lähteet == * * === Viitteet === == Aiheesta muualla == Luokka:Ukiyo-e
Georg Nordenswan

Georg Nordenswan (14. lokakuuta 1813 Turku – 23. kesäkuuta 1874) oli suomalainen maanviljelijä, tehtailija ja virka- ja valtiopäivämies.Yrjö Kotivuori, Ylioppilasmatrikkeli 1640–1852: Georg Nordenswan. Verkkojulkaisu 2005. Viitattu 16.8.2021. Nordenswanin vanhemmat olivat tehtailija, kamarineuvos Gustaf Georg Nordenswan ja Anna Magdalena Indrén ja puoliso vuodesta 1845 Elisabet Constance Roos (k. 1910). Nordenswan tuli ylioppilaaksi Helsingissä 1830 ja suoritti kameraalitutkinnon 1839. Hän oli senaatin talousosaston ylimääräinen kamarikirjuri 1840, mutta myös maanviljelijä ja tehtailija, joka omisti Tervakosken paperitehtaan Janakkalassa vuoteen 1856. Alisen Sääksmäen kihlakunnan kruununvouti Nordenswan oli 1865. Hän hukkui Vanajaveteen kesäkuussa 1874.Adelsvapen-wiki: Adliga ätten Nordensvan nr 2114, Tab 27 Viitattu 16.8.2021. Nordenswan oli aatelissäädyssä edustaja valtiopäivillä 1863–1864, edustaen von Heideman-sukua.Förteckning öfver Ridderskapets och Adelns medlemmar vid Landtdagens öppnande den 18 September 1863. Protokoll hållna hos Höglofl. Ridderskapet och Adeln vid Landtdagen i Helsingfors åren 1863—1864. Första Häftet. Helsingfors: Finska Litteratur- Sällskapets tryckeri, 1864, s. 33.Eduskunta. Alla armahan lakimme – Valtiopäivät 1863–1864. Edusmiehet kartalla. Viitattu 16.8.2021. ==Lähteet== Luokka:Suomalaiset maanviljelijät Luokka:Suomalaiset liikemiehet Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1813 syntyneet Luokka:Vuonna 1874 kuolleet